W 


U nga tirheli rifuwo, 
tshika vutlhari bya wena n’wini. 
Xana u nga tshama u ri karhi 
u languta leswi nga riki kona? 
hikuva rifuwo ri tiendla timpapa; 
va haha ku fana ni xinyenyana 
va kongoma etilweni. 


SWIVURISO 23:4-5 


Kutani a ku ka vona: “Tivoneleni, mi tivonela eka 
makwanga, hikuva vutomi bya munhu a byi tiyisi hi ku 
tala ka swilo leswi a nga na swona.” A va byela xifaniso, 
a ku: “Misava ya wanuna un'wana la fuweke yi humese 
mihandzu yo tala; A ku: “Ndzi ta endla leswi: Ndzi ta wisa 
swivala swa mina, ndzi aka leswikulu; kutani ndzi ta 
nyikela kona mihandzu ya mina hinkwayo ni rifuwo ra 
mina. Ndzi ta ku eka moya-xiviri wa mina: ‘Moya-xiviri, 

u ni nhundzu yo tala leyi hlayisiweke ku ringana malembe 
yo tala; ntshunxeka, u dya, u nwa, u tsaka. 

Kambe Xikwembu xi ku eka yena: “Wena xiphukuphuku, 
vusiku lebyi moya wa wena wu ta laviwa eka wena; 

Swi tano ni loyi a tihlayiselaka xuma, kambe a nga fuwi 
emahlweni ka Xikwembu. LUKA 12:15-21 


...Vana, swa tika swonghasi eka lava tshembaka rifuwo 
ku nghena emfun'weni wa Xikwembu! MARKA 10:24 


Hikuva swi ta vuyerisa yini munhu, loko a kuma misava 
hinkwayo, a lahlekeriwa hi moya-xiviri wa yena n'wini 
xana? Kumbe munhu u ta nyikela yini hi moya-xiviri 

wa yena? MARKA 8:36-37 


Loyi a rhandzaka silivhere, a nge enerisiwi hi silivhere; 
kumbe loyi a rhandzaka ku tala hi ku andza: leswi na 
swona i vuhava. EKLESIASTISA 5:10 


Veka rirhandzu ra wena eka swilo swa le henhla, ku nga 
ri eka swilo swa laha misaveni. VAKOLOSA 3:2 


Kambe ku chava Kikwembu ni ku eneriseka i ku vuyeriwa 
lokukulu. Hikuva a hi tisanga nchumu emisaveni leyi, 
naswona swi tiyisile leswaku a hi nge swi koti ku rhwala 
nchumu. Loko hi ri ni swakudya ni swiambalo a hi 
eneriseni hi swona. 1 TIMOTIYA 6:6-8 


U nga tshembi ku tshikileriwa, u nga vi wa hava eku 
phangiweni, loko rifuwo ri andza, u nga veki mbilu ya 
wena eka rona. PISALEMA 62:10 


Loyi a yivaka a nga ha yivi, kambe a a tirhe hi mavoko, 
a tirha leswinene hi mavoko ya yena, leswaku a ta 
boheka ku nyika loyi a pfumalaka. VAEFESA 4:28 


Xavisani leswi mi nga na swona, mi nyika tintswalo; 
Tinyikeni minkwama leyi nga dyuhalangiki, xuma xa le 
matilweni lexi nga heriki, laha ku nga riki na khamba 
leri tshinelaka, hambi ku ri xivungu lexi nga onhiki. 
Hikuva laha xuma xa wena xi nga kona, na mbilu ya 
wena yi ta va kona. LUKA 12:33-34 


Kambe loko u nyikela tintswalo, voko ra wena ra ximatsi 

ri nga swi tivi leswi voko ra wena ra xinene ri swi endlaka, 
leswaku tinyiko ta wena ti va exihundleni, kutani Tata wa 
wena la tivonaka exihundleni u ta ku hakela erivaleni. 
MATEWU 6:3-4 


Ku katekile loyi a anakanyaka swisiwana, HOSI Kikwembu 
xi ta xi kutsula hi nkarhi wa marangu. PISALEMA 41:1 


Sirhelela swisiwana ni lava pfumalaka tatana: endla 
vululami eka lava xanisekaka ni lava pfumalaka. 
PISALEMA 82:3 


Loyi a tshembaka rifuwo ra yena u ta wa; kambe lavo 
lulama va ta kula kukota rhavi. SWIVURISO 11:28 


Ku ni loyi a tifumisaka, kambe a ngari na nchumu, 
u kona loyi a tiendla xisiwana, kambe a ri ni rifuwo 
lerikulu. SWIVURISO 13:7 


Loyi a sandzaka munhu-kulobye wa dyoha, kambe loyi a 
nga ni tintswalo eka xisiwana, wa tsaka. 
SWIVURISO 14:21 


Loyi a twelaka xisiwana vusiwana, u lomba HOSI 
Xikwembu; kutani leswi a swi nyikeke, u ta n'wi hakela. 
SWIVURISO 19:17 


Vito lerinene i ku hlawuriwa ku tlula rifuwo lerikulu, 
ni ku tsakeriwa hi rirhandzu ku tlula silivhere ni nsuku. 
SWIVURISO 22:1 


Loyi a nga ni tihlo ro tala ú ta katekisiwa; hikuva xinkwa 
xa yena u nyika swisiwana. SWIVURISO 22:9 


Loyi a nyikaka swisiwana a nge pfumali, kambe loyi 
a tumbetaka mahlo ya yena u ta va ni ndzhukano wo 
tala. SWIVURISO 28:27 


